เกาะสี่เกาะห้า

เกาะสี่เกาะห้า เป็นหมู่เกาะในตำบลเกาะหมาก อำเภอปากพะยูน จังหวัดพัทลุง ตั้งอยู่ที่พิกัดละติจูด 7° 28'.1 เหนือ ลองจิจูด 100° 18'.4 ตะวันออก เป็นหมู่เกาะขนาดเล็ก มี 2 หมู่ หมู่ทางทิศเหนือมี 5 เกาะ และหมู่ทางทิศใต้มี 2 เกาะ ห่างกันประมาณ 1 กิโลเมตร อยู่ในทะเลหลวง ทางตะวันตกของเกาะหมาก ระยะห่าง 1.6 กิโลเมตร หมู่เกาะมีเกาะ เช่น เกาะท้ายถ้ำดำ เกาะร้านไก่ เกาะรูสิม เกาะหน้าเทวดา หรือเกาะมวย เกาะกันตัง เกาะป้อย เกาะตาใส เกาะยายโส เกาะกระ เกาะราบ มีเนื้อที่ 1.11 ตารางกิโลเมตร 

ที่มีชื่อนี้เพราะเมื่อมองจากทิศเหนือและทิศใต้จะเห็น 4 ยอด แต่มองจากทิศตะวันตกและทิศตะวันออกจะเห็น 5 ยอด จึงเรียกกันว่า เกาะสี่เกาะห้า แต่ความจริงมีหลายยอดสำนักงานราชบัณฑิตยสภา. อักขรานุกรมภูมิศาสตร์ไทย เล่ม ๒ (อักษร ก-ธ) ฉบับราชบัณฑิตยสภา. พิมพ์ครั้งที่ ๔. กรุงเทพมหานคร : สำนักพิมพ์คณะรัฐมนตรีและราชกิจจานุเบกษา, ๒๕๕๙. (แก้ไขปรับปรุงข้อมูลเมื่อ พ.ศ. ๒๕๖๓)

หมู่เกาะนี้เป็นแหล่งผลิตรังนกมาตั้งแต่อดีตถึงปัจจุบัน ดังปรากฏหลักฐานว่า พระยาสุวรรณคีรีสมบัติ (เหยียง แซ่เฮา) ต้นตระกูล ณ สงขลา เป็นนายอากรเกาะสี่เกาะห้า ได้จัดทำบัญชีทรัพย์สิน เงินทอง ข้าวของเครื่องใช้ รวมทั้งบุตรภรรยา ข้าทาสบริวาร พร้อมยาแดง 50 หีบ ถวายแก่พระเจ้าตาก นอกจากนี้ยังมีตำนานเกี่ยวข้องกับเกาะสี่เกาะห้า

อ้างอิง

สี่เกาะห้า
หมวดหมู่:อำเภอปากพะยูน